ফিরালহারর তিনহান পাথারি দুরর মা গজর অহান ""গাঢ়পা শ্যাফ্রন"" (Deep Saffron) রঙর, হমবুকে দলা বারো তলে তেনুৱা রঙ। হাবির বুকগত গুলগ করিয়া দ্বিকুড়িচারিগ দণ্ডর গাঢ়পা নীলুৱা রঙর (Navy Blue) চাকা আগ থার, যেগ অশোকা চক্র বুলিয়া চিনরাঙ, সারনাথর অশোকা স্তম্ভত্ত নেনা অসে। চক্রগর ব্যাসহান দলা দুরগর উচহানর চারিভাগর তিন ভাগ। ফিরালহানর দিগালী বারো পাথারিহানর অনুপাতহান ২:৩। এর ফিরাল এহান ভারতর সামরিক সিবেইর লালফামর ফিরালহান বুলিয়া চলিয়া আহেরহান বারো হারিদিন সামরিক কামরমা ফুরদুৱানি অর।